Diari Oficial de la Generalitat Valenciana


Sumari del DOGV 4698, del 24-02-2004 (2004/1867)

DECRET 23/2004, de 20 de febrer, del Consell de la Generalitat, pel qual es crea un institut d'Educació Secundària a la Nucia, per transformació de la secció d'Educació Secundària existent.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1867


Data del document
:   20-02-2004

Organisme emissor
:   Conselleria de Cultura, Educació i Esport

Tipus de document
:   Decret

Correcció d'errades

 Descriptors 

:   * Nucia, la
    * centre d'ensenyament
    * ensenyament públic

DECRET 23/2004, de 20 de febrer, del Consell de la Generalitat, pel qual es crea un institut d'Educació Secundària a la Nucia, per transformació de la secció d'Educació Secundària existent. [2004/F1867]
  
La Secció d'Educació Secundària de la Nucia, dependent de l'Institut d'Educació Secundària de Callosa d'En Sarrià, es va crear per Orde de 20 d'agost de 2002, de la Conselleria de Cultura i Educació, per a escolaritzar l'alumnat d'Educació Secundària Obligatòria.
  
L'increment de les unitats d'Educació Secundària Obligatòria en el pròxim curs escolar fa necessària la transformació de la secció en institut. La composició del nou centre excedix les previsions del mapa escolar, que inicialment contemplava la creació d'un centre de huit unitats d'Educació Secundària en la zona escolar AL 10, a la Nucia.
  
L'Ajuntament de la Nucia, per acord adoptat en sessió plenària de 28 de setembre del 2000, va cedir gratuïtament a la Generalitat una parcel·la de la seua propietat de 9.000 metres quadrats en la partida de Les Rotes per a la construcció del nou centre docent, que va ser acceptada per mitjà de la Resolució de 31 de març del 2003, del conseller d'Economia, Hisenda i Ocupació, tot això en el marc de la col·laboració establida en l'apartat 3 de la disposició addicional dèsset de la Llei Orgànica 1/1990, de 3 d'octubre, d'Organització General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La societat mercantil Construccions i Infraestructures Educatives de la Generalitat Valenciana, SA (CIEGSA), gestiona la construcció d'un nou edifici escolar, que s'ajuste a les exigències de l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura, Educació i Esport, i després de la deliberació del Consell de la Generalitat, en la reunió del dia 20 de febrer de 2004,
  
DECRETE
  
Article únic
  
Es crea, per transformació de la Secció d'Educació Secundària de la Nucia, dependent de l'Institut d'Educació Secundària de Callosa d'En Sarrià, codi 28702061, el següent centre docent:
  
Província: Alacant.
  
Localitat: la Nucia.
  
Denominació: Institut d'Educació Secundària.
  
Codi: 88419125.
  
Titular: Generalitat.
  
Domicili: partida de les Rotes, s/n.
  
Composició: 12 unitats d'Educació Secundària Obligatòria.
  
Capacitat: 420 llocs escolars d'Educació Secundària Obligatòria.
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva en el centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 20 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS